**อาร์ชบิชอปธีโอฟาน** (รัสเซีย: Архиепископ Феофан) หรือฆราวาสนาม **อะเลคเซย์ อิลลารีโอโนวิช คิม** (รัสเซีย: Алексей Илларионович Ким; เกิด 19 มกราคม พ.ศ. 2519) เป็นบิชอปแห่งคริสตจักรรัสเซียออร์ทอดอกซ์ เป็นอาร์ชบิชอปแห่งมุขมณฑลออร์ทอดอกซ์แห่งเกาหลี

เขาเป็นอาร์ชบิชอปของนิกายอีสเทิร์นออร์ทอดอกซ์คนแรกที่มีเชื้อสายเกาหลี

ประวัติ
-------

### ชีวิตช่วงต้น

อาร์ชบิชอปธีโอฟาน เกิดเมื่อวันที่ 19 มกราคม พ.ศ. 2519 ที่เมืองยุจโน-ซาฮาลินสค์ แคว้นซาฮาลิน สหภาพโซเวียต ในครอบครัวเชื้อสายเกาหลีซาฮาลิน สำเร็จการศึกษาจากวิทยาลัยวอสโตชนึยย์เมื่อ พ.ศ. 2536 และสำเร็จการศึกษาจากวิทยาลัยพาณิชย์มอสโก สาขายุจโน-ซาฮาลินสต์ เมื่อ พ.ศ. 2540

พฤษภาคม พ.ศ. 2538 เขาเข้ารับบัพติศมาเป็นคริสต์ศาสนิกชนนิกายอีสเทิร์นออร์ทอดอกซ์ ก่อนเข้าเป็นนักร้องในคณะร้องเพลงประสานเสียงประจำโบสถ์นักบุญอินโนเซนต์แห่งอีร์คุตค์ ต่อมาได้ย้ายไปประจำที่อาสนวิหารคืนพระชนม์ในยุจโน-ซาฮาลินสค์

### ชีวิตในอาราม

อะเลคเซย์ได้รับการแต่งตั้งเข้าเป็นภราดาโดยบิชอปโยนาธาน (ซเวตคอฟ) แห่งยุจโน-ซาฮาลินสค์ และหมู่เกาะคูริล เมื่อวันที่ 14 สิงหาคม พ.ศ. 2540 โดยใช้ศาสนนามว่า *ธีโอฟาน* ตามนามนักบุญธีโอฟานธรรมสักขี บิชอปแห่งไนเซีย ต่อมาบิชอปโยนาธันได้แต่งตั้งให้ท่านธีโอฟานขึ้นเป็นสังฆานุกร เมื่อวันที่ 17 สิงหาคม พ.ศ. 2540 ก่อนเข้ารับศีลเป็นบาทหลวงในวันที่ 19 สิงหาคม พ.ศ. 2540 ช่วงปี พ.ศ. 2540–2541 ท่านรับศีลเป็นบาทหลวงประจำอาสนวิหารคืนพระชนม์ในยุจโน-ซาฮาลินสค์ ได้ดำรงตำแหน่งเป็นผู้อำนวยการคณะร้องประสานเสียงประจำอาสนวิหาร และเป็นบรรณาธิการของหนังสือพิมพ์ประจำมุขมณฑล

พ.ศ. 2541 ธีโอฟานได้เข้าศึกษาต่อที่วิทยาลัยเทววิทยาสโมเลนสค์ และได้รับมอบหมายให้ไปประจำอยู่อาสนวิหารอัสสัมชัญในสโมเลนสค์ จนกระทั่งสำเร็จการศึกษาใน พ.ศ. 2543 ท่านธีโอฟานจึงได้รับการแต่งตั้งให้เป็นนักพรตประจำมุขมณฑลอะบาคันและคืยซิล

ต่อมาบิชอปโซตีริโอส (ตรามบาส) แห่งเซลอน ได้ขอให้ท่านทำหน้าที่เป็นศิษยาภิบาลดูแลคริสต์ศาสนิกชนอีสเทิร์นออร์ทอดอกซ์ที่พูดภาษารัสเซียในประเทศเกาหลีใต้ เมื่อเดือนกันยายน พ.ศ. 2543 และได้รับมอบหมายให้ปฏิบัติงานในแผนกความสัมพันธ์นอกคริสตจักรมุขมณฑลมอสโกและบาทหลวงในเขตมหานครนิวซีแลนด์ของคริสตจักรคอนสแตนติโนเปิล ในการเฉลิมฉลองศาสนบริการของคริสตจักรสลาวอนิกคริสตจักร ท่านได้รับมอบโบสถ์น้อยแห่งหนึ่งในโซล ซึ่งสร้างอุทิศแห่งนักบุญมักซีมุสชาวกรีก เบื้องต้นท่านพูดภาษาเกาหลีไม่ได้ ท่านจึงลงเรียนภาษาเกาหลีที่มหาวิทยาลัยย็อนเซทุกวันเป็นระยะเวลาสองปี

ธีโอฟานได้รับแต่งตั้งให้เป็นพลเมืองกิตติมศักดิ์ของโซลเมื่อวันที่ 6 พฤษภาคม พ.ศ. 2549 เขาได้รับประกาศนียบัตรจากอี มย็อง-บัก ผู้ว่าราชการกรุงโซลในขณะนั้น

อ้างอิง
-------

1. ↑  OCP (2011-10-08). "Archimandrite Feofan (Kim) will be the first Korean bishop of the ROC". *News | Orthodoxy Cognate PAGE* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2019-04-05. สืบค้นเมื่อ 2019-04-05.
2. ↑  "Владыка Феофан (Ким) : первый епископ-кореец". *www.pravmir.ru* (ภาษารัสเซีย). 7 October 2011. สืบค้นเมื่อ 2019-04-05.
3. ↑  Marc, Jon (2011-10-30). "Musings from the Fourth Rome: Bishop of Kyzyl and Tyva Consecrated in Moscow". *Musings from the Fourth Rome*. สืบค้นเมื่อ 2019-04-05.
4. ↑  "Ethnic Korean bishop appointed for Russian Church's Korean Diocese". *OrthoChristian.Com*. 5 April 2019. สืบค้นเมื่อ 2019-04-06.
5. ↑  "СВЯЩЕННЫЙ СИНОД РПЦ НАЗНАЧИЛ ИГУМЕНА ФЕОФАНА (КИМА) ЕПИСКОПОМ КЫЗЫЛСКИМ И ТУВИНСКИМ". *www.arirang.ru*. 8 October 2011. สืบค้นเมื่อ 2019-04-05.
6. 1 2 3 4 5 6 7  "SUMMARY: Archimandrite Feofan (Kim) will be the first Korean bishop of the ROC". *orthodox.cn*. 6 October 2011. สืบค้นเมื่อ 2019-04-05.
7. 1 2  "Феофан, архиепископ Кызыльский и Тывинский (Ким Алексей Илларионович) / Персоналии / Патриархия.ru". *Патриархия.ru* (ภาษารัสเซีย). สืบค้นเมื่อ 2019-04-05.
8. ↑  "Care of the Diaspora of the Russian Orthodox Church". *www.orthodox.cn*. สืบค้นเมื่อ 2019-04-05.
9. ↑  Хан (22 March 2011). "Отец Феофан: "В Корее я до сих пор чувствую себя как дома"". *Корё сарам*. สืบค้นเมื่อ 2019-04-05.
10. ↑  "Священник Русской Православной Церкви стал почетным гражданином Сеула". *www.pravoslavie.ru*. 6 May 2006. สืบค้นเมื่อ 2019-04-06.